પવિત્ર ભૂમિ પર પવિત્ર પુરષોતમ માસમાં તા.16 મે 2018 રોજ પ્રારંભમાં શ્રી દ્વારકાધીશપ્રભુના ધ્વજાજીનું આરોહણ કર્યા બાદ શ્રીમદ્દભગવદ્દગીતાજીને મહોત્સવ સ્થળે પધરાવવામાં આવ્યા અને ગીતાપાઠથી મંગલ પ્રારંભ થયો ત્યારે ભાવિકજનોમાં ભક્તિહર્ષ પથરાયો. આ સાથે જ ખુલ્લા મુકવામાં આવેલ પ્રદર્શનીના 9 વિભાગોમાં વિશાલ પોસ્ટર, ચીત્રજી અને પુસ્તકો દર્શાવવામાં આવ્યા.જેમાં શ્રીવલ્લભચરિત્ર દર્શન અને સાત્વિકતા - જીવનનો આધાર વિભાગ લોકભોગ્ય રહ્યો. સાત્વિકતાને રોજબરોજની જીવનશૈલીમાં વણી લેવા માટે આ માહિતીને અત્યંત ચોકસાઈપૂર્વક તૈયાર કરવામાં આવેલ.